钦定古今图书集成/明伦汇编/官常典/第729卷 > 刘伯文
## 钦定古今图书集成/明伦汇编/官常典/第729卷 > 刘伯文

按《吉水县志》：“伯文字致平，以武举绝伦赐第，仕州县，
有贤誉。从丞相勤王，明年义散而归。见乡国沦陷，居
常愤悒。景炎二年，闻督府驻兴国，伯文诣府受文书，
结约远近。七月四日，至袁州仰山庙，仆醉漏言，巡兵
执而搜其行李，得同督府文书甚多，宜差来万户鞫之。伯文慷慨自引，不以累人，独斩于袁市，家徙于燕。”